Come, let's do something for Bhojpuri...
सबके प्रणाम,
हिन्दी बोलs, अंगरेजी बूकs, ले लs अरबिया अँगड़ाई,
डेरइला भा खिसिअइला पे, भोजपुरिए मुँहवा में आई,
त काहे दुविधा में, झूलत बाड़, काहे के ई बरिआई,
चीन्हs अपना के कहँवा बाड़, छोड़s, आपन परिछाई,
तनिको लागे लाज, त भोजपुरी जिन बोलिह ए भाई,
नाहिए कब्बो अपना के तू भोजपुरिया कहिह ए भाई,
जबले अपने भितरा से, माई वाला अहसास ना आई,
रटला से बस माई-माई, ए भाई कुछुओ ना फरिआई,
माई आपन बरिआर बहुत बा, के एकरा के आजुमाई,
बस एकरा अधिकार मिले त, सबका पर ई छा जाई,
एके अक्षर के अन्तर, सपूत आ कपूत में, बाटे, भाई,
चुनि ल एगो कौनो आ, लागि जा भा भागि जा भाई,
खुनवा टघर गइल बा, आकि, रमि गइल बा दोगलाई,
सुनि के गारी महतारी के, के बाटे जे, चुपचाप पटाई,
बैरियन आ गद्दारन के, जवाब जे ना मुँह तोड़ दियाई,
भाषा के ई नाव पे सगरो कइल-धइल पाखण्ड कहाई,
आईं रउओ हमरी साथे, फूकीं जोर से, ई बिगुल बजाई,
मँगला से जो, ना मिले, त लड़ि के हकवा, लीहल जाई,
धन्यवाद आ जय भोजपुरी
अनूप
Views: 40
अनुप भाई प्रनाम आ जय भोजपुरी
एक दम सही कहनी आ बहुत बेजोड कहनी । हम त इहे जानेनी की जवन बात बा खांटी मे ओह से के आंटी ? केहु ना । एह से खांटी बनल रहे के चाही ।
आ हक त लियईबे करी डंका के चोट प लियाई ।
जय भोजपुरी
anoop bhaiya parnam a jai bhojpuri \
ekdam garda ba bhaiya |
bilkul sahi likhail ba ek dam sanch bat
bahut bahut dhanyavad |
jai bhojpuri jiya bhojpuria |
अनूप भाई प्रणाम,
अनूप जी प्रनाम
बहुत बढीया! एगो धमकावत चेतावनी देहले बानी रउआ। बहुत बहुत बढीया। आ अगर अबो केहु ना चेती त फेर कब...?
जय भोजपुरी
अनूप भाई, प्रणाम आ जय भोजपुरी,
भोजपुरी के सम्मान के एह लडाई के रउआ बिगुल बजा देले बानी, आ ई लडाई हमनी का जीत के मानब जा, ई तय बा। रउआ जवना तरह से सिलसिलेवार ढंग से भोजपुरी के महत्ता के रेखांकित कइले बानी, ऊ अपने आप में अदभूत बा, आ बहुत कुछ सोचे खातिर मजबूर करता। अगिला रचना के इंतजार में...
Comment
© 2012 Created by Admin.
eng_Latn hin_Deva bho_Deva bho_Deva bho_Deva bho_Deva npi_Deva bho_Deva bho_Deva hne_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva mag_Deva eng_Latn bho_Deva bho_Deva bho_Deva bho_Deva kik_Latn gle_Latn eus_Latn bjn_Latn lit_Latn hin_Deva hin_Deva bho_Deva bho_Deva mai_Deva bho_Deva fra_Latn eng_Latn